ভিন্নস্বাদ - Page 19 - ফটাঢোল\nভূতৰ চিনেমা - মিৰাজুল ৰছিদ\nসৰুৰে পৰা ভূতৰ চিনেমা চাবলৈ ভয় । মেট্ৰিক পাছ কৰালৈকে ৰাতি প্ৰস্ৰাৱ কৰিব লাগিলেও লগত মা বা দেউতাক লৈ যাওঁ,কাৰণ-এই ভূত । মায়ে বুজাইছিল-"তোৰ সিংহ ৰাশি। ভূত নাহে তোৰ ওচৰলৈ।" মই নাজানো-কিয় সিংহ ৰাশিৰ ল'ৰাটোৰ কলিজাখন মেকুৰীটোৰ দৰে ? যি নহওক,ভূতৰ চিনেমা যদি কেতিয়াবা চাওঁ;এটাই কথা মনলৈ আহে "কিয় গাৰ্লফ্ৰেণ্ড বয়ফ্ৰেণ্ড দুয়ো ফুৰিবলৈ যাব বহু ভিতৰত থকা জংঘল এখনৰ মাজলৈ ? কিয় আধা ৰাস্তাতে গাড়ী বেয়া হ'ব ? কিয় দুয়ো গৈ এনেকুৱা এটা বাংলোত থাকিব য'ত কোনো মানুহ নাথাকে ?
